PDI ค่าใช้จ่ายลด หนุนผลงานปี 62 ขาดทุนลดฮวบ 86% เหลือ 5.76 ลบ. พร้อมงดปันผล
PDI ค่าใช้จ่ายลด หนุนผลงานปี 62 ขาดทุนลดฮวบ 86% เหลือ 5.76 ลบ. จากปีก่อนขาดทุน 41.77 ลบ. พร้อมงดปันผล
24 ก.พ. 2563

บริษัท ผาแดงอินดัสทรี จำกัด (มหาชน) หรือ PDI รายงานผลการดำเนินงานประจำปี 2562 ดังนี้

โดยผลการดำเนินงานประจำปี 2562 มีผลขาดทุนลดลง เนื่องจากธุรกิจพลังงาน บริษัทฯมีกำไรขั้นต้นสำหรับปี 2562 เพิ่มขึ้นจำนวน 18.60 ล้านบาท เมื่อเทียบกับปีก่อนจากรานได้ที่เพิ่มขึ้นและจากการบริหารต้นทุนอย่างรอบคอบและระมัดระวังโดยดำเนินงานด้านบำรุงรักษาเครื่องจักรและอุปกรณ์โรงงานไฟฟ้าของบริษัทเอง อีกทั้งในระหว่างปี บริษัทฯได้รับรู้เงินปันผลรับจำนวน 32.34 ล้านบาท จากเงินลงทุนระยะยาวอื่นในโครงการโรงไฟฟ้าพลังงานแสงอาทิตย์ในประเทศญี่ปุ่น
อีกทั้งธุรกิจโลหะสังกะสีมีกำไรจากการดำเนินงานที่ยกเลิกสำหรับปี 2562 จำนวน 109.89 ล้านบาท เพิ่มขึ้นจำนวน 134.32 ล้านบาท จากปีก่อน จากการจำหน่ายสินทรัพย์ที่ไม่ได้ใช้ดำเนินงานตามแผนการปรับเปลี่ยนธุรกิจของบริษัทฯ นอกจากนี้บริษัทฯได้ดำเนินการประสานงานกับกรมป่าไม้เพื่อชำระค่าฟื้นฟูสภาพป่าหลังการยุติธุรกิจสังกะสีในกระบวนการผลิตเดิมตามกฎหมานและระเบียบแนวทางการปฏิบัติใหม่ของกรมป่าไม้
ขณะที่บริษัทฯมีค่าใช้จ่ายในการดำเนินงานและบริหารสำหรับปี 2562 จำนวน 234.46 ล้านบาท ลดลงจำนวน 120.86 ล้านบาท จากปีก่อน ซึ่งเป็นไปตามแผนการปรับเปลี่ยนธุรกิจของบริษัทฯ
นอกจากนี้ บริษัทยังประกาศงดจ่ายปันผลจากงวดดำเนินงานวันที่ 1 ม.ค. 2562 ถึงวันที่ 31 ธ.ค. 2562